CELEX: 32007R0757
Language: fi
Date: 2007-06-29 00:00:00
Title: Komission asetus (EY) N:o 757/2007, annettu 29 päivänä kesäkuuta 2007 , tiettyjen rehun lisäaineiden pysyvästä hyväksymisestä   (ETA:n kannalta merkityksellinen teksti)

30.6.2007   
            
            
               FI
            
            
               Euroopan unionin virallinen lehti
            
            
               L 172/43
            
         
      KOMISSION ASETUS (EY) N:o 757/2007,
   annettu 29 päivänä kesäkuuta 2007,
   tiettyjen rehun lisäaineiden pysyvästä hyväksymisestä
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY (1) ja erityisesti sen 3 artiklan ja 9 d artiklan 1 kohdan,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (2) ja erityisesti sen 25 artiklan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten rehussa käytettävien lisäaineiden hyväksymisestä.
            
         
               (2)
            
            
               Asetuksen (EY) N:o 1831/2003 25 artiklassa vahvistetaan siirtymäsäännökset rehun lisäaineiden hyväksymistä koskeville hakemuksille, jotka on jätetty direktiivin 70/524/ETY mukaisesti ennen asetuksen (EY) N:o 1831/2003 soveltamispäivää.
            
         
               (3)
            
            
               Tämän asetuksen liitteissä lueteltujen lisäaineiden hyväksymistä koskevat hakemukset on jätetty ennen asetuksen (EY) N:o 1831/2003 soveltamispäivää.
            
         
               (4)
            
            
               Direktiivin 70/524/ETY 4 artiklan 4 kohdan mukaiset hakemuksia koskevat alustavat huomautukset toimitettiin komissiolle ennen asetuksen (EY) N:o 1831/2003 soveltamispäivää. Siksi näitä hakemuksia käsitellään edelleen direktiivin 70/524/ETY 4 artiklan mukaisesti.
            
         
               (5)
            
            
               On toimitettu uusia tietoja, jotka tukevat hakemusta natriumbentsoaatti-, propionihappo- ja natriumpropionaattisäilöntäainevalmisteen hyväksymiseksi ilman määräaikaa lihanautojen ruokinnassa. Euroopan elintarviketurvallisuusviranomainen antoi 18 päivänä lokakuuta 2006 lausunnon kyseisen valmisteen turvallisuudesta ja tehokkuudesta. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen valmisteen käyttö olisi hyväksyttävä ilman määräaikaa tämän asetuksen liitteessä I vahvistetuin edellytyksin.
            
         
               (6)
            
            
               Bentsoehappovalmisteen käyttö lihasikojen ruokinnassa hyväksyttiin väliaikaisesti ensimmäisen kerran komission asetuksella (EY) N:o 877/2003 (3). On toimitettu uusia tietoja, jotka tukevat hakemusta kyseisen valmisteen hyväksymiseksi lihasikojen ruokinnassa ilman määräaikaa. Arviointi osoittaa, että direktiivin 70/524/ETY 3 a artiklassa tällaiselle hyväksymiselle säädetyt edellytykset täyttyvät. Sen vuoksi kyseisen valmisteen käyttö olisi hyväksyttävä ilman määräaikaa tämän asetuksen liitteessä II vahvistetuin edellytyksin.
            
         
               (7)
            
            
               Hakemusasiakirjojen arvioinnin perusteella voidaan todeta, että joitakin menettelyitä olisi vaadittava työntekijöiden suojelemiseksi altistumiselta liitteissä mainituille lisäaineille. Tällaisen suojan pitäisi olla taattu sovellettaessa toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettua neuvoston direktiiviä 89/391/ETY (4).
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään liitteen I mukaisesti säilöntäaineiden ryhmään kuuluvan valmisteen käyttö lisäaineena eläinten ruokinnassa ilman määräaikaa kyseisessä liitteessä vahvistetuin edellytyksin.
   2 artikla
   Hyväksytään liitteen II mukaisesti happamuudensäätöaineiden ryhmään kuuluvan valmisteen käyttö lisäaineena eläinten ruokinnassa ilman määräaikaa kyseisessä liitteessä vahvistetuin edellytyksin.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä kesäkuuta 2007.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 270, 14.12.1970, s. 1. Direktiivi sellaisena kuin se on viimeksi muutettuna komission asetuksella (EY) N:o 1800/2004 (EUVL L 317, 16.10.2004, s. 37).
   
      (2)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (3)  EUVL L 126, 22.5.2003, s. 24.
   
      (4)  EYVL L 183, 29.6.1989, s. 1. Direktiivi sellaisena kuin se on muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).
   
      LIITE I
      
                  EY-nro
               
               
                  Lisäaine
               
               
                  Kemiallinen kaava, kuvaus
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg viljaa
               
            
                  Säilöntäaineet
               
            
                  E 700
               
               
                  Natriumbentsoaatti 140 g/kg
                  Propionihappo 370 g/kg
                  Natriumpropionaatti 110 g/kg
               
               
                  
                               
                           
                           
                              Lisäaineen koostumus:
                              Natriumbentsoaatti: 140 g/kg
                              Propionihappo: 370 g/kg
                              Natriumpropionaatti 110 g/kg
                              Vesi: 380 g/kg
                           
                        
                               
                           
                           
                              Tehoaineet:
                              Natriumbentsoaatti C7H5O2Na
                              Propionihappo C3H6O2
                              
                              Natriumpropionaatti C3H5O2Na
                           
                        
               
                  Lihanaudat
               
               
                  —
               
               
                  3 000
               
               
                  22 000
               
               
                  Käytetään sellaisen viljan säilytykseen, jonka kosteuspitoisuus on suurempi kuin 15 %.
               
               
                  Ei määräaikaa
               
            
   
      LIITE II
      
                  EY-nro
               
               
                  Lisäaine
               
               
                  Kemiallinen kaava, kuvaus
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg täysrehua
               
            
                  Happamuudensäätöaineet
               
            
                  E210
               
               
                  Bentsoehappo
               
               
                  C7H6O2
                  
               
               
                  Lihasiat
               
               
                  —
               
               
                  5 000
               
               
                  10 000
               
               
                  Käyttöohjeissa on mainittava seuraavaa:
                  
                               
                           
                           
                              ”Bentsoehappoa sisältävää täydennysrehua ei saa sellaisenaan syöttää lihasioille.”
                           
                        
                               
                           
                           
                              ”Käyttäjien turvallisuuden vuoksi olisi toteutettava toimenpiteet, joilla minimoidaan hengitettävän pölyn muodostuminen tästä lisäaineesta. Käyttöturvallisuustiedotteet saatavilla.”
                           
                        
               
                  Ei määräaikaa